
ROMÂNIA

JUDEŢUL VRANCEA

CONSILIUL LOCAL
 AL MUNICIPIULUI FOCŞANI

HOTĂRÂRE
    privind aprobarea vânzării fără licitaţie publică, a terenului în suprafaţă de 14, 00 mp. 
                 situat în Focşani, str. Plevnei nr. 4, judeţul Vrancea, T. 192, P. %  10565 ce aparține
                 domeniului privat al Municipiului Focşani, către domnul Pricopi Ionel

Consiliul local al Municipiului Focșani, judeţul Vrancea, întrunit în şedință ordinară.

            Analizând proiectul de hotărâre iniţiat de Primarul Municipiului Focşani, Cristi Valentin Misăilă, raportul comun al Direcției arhitectului șef - Serviciul autorizări construcții, al Serviciului administrarea domeniului public și privat, publicitate și al Direcţiei economice nr. 2589/ 11.01.2018 prin care se propune aprobarea vânzării fără licitaţie publică, a terenului în suprafaţă de 14, 00 mp.                  situat în Focşani, str. Plevnei nr. 4, judeţul Vrancea, T. 192, P. %  10565 ce aparține domeniului privat al Municipiului Focşani, către domnul Pricopi Ionel
       - văzând avizul favorabil al Comisiei de urbanism şi agricultură şi al Comisiei pentru buget şi administraţie publică;

       - având în vedere cererea domnului Pricopi Ionel, înregistrată sub nr. 1745/ 09.01.2018 la Primăria Municipiului Focșani și Contractul de concesiune nr. 13042/ 15.08.2005;

      -  în baza HCL nr. 243/ 2005 privind aprobarea vânzării prin licitaţie publică a terenurilor care fac obiectul contractelor de închiriere (peste 100 mp.) şi a contractelor de concesiune, aparţinând domeniului privat al Municipiului Focşani;

     - având în vedere HCL nr. 67/2017 privind însușirea raportului de evaluare a terenurilor aparţinând domeniului privat al Municipiului Focşani;

      - conform prevederilor art. 36, alin. (1) şi (5) lit.(b) şi art.123 alin.(1), (2) şi (3) din Legea nr. 215/ 2001, privind administraţia publică locală, republicată, cu modificările şi completările ulterioare;

     - în temeiul art. 45, alin.(3), din Legea nr. 215/ 2001, privind administraţia publică locală, republicată, cu modificările şi completările ulterioare;

HOTĂRĂŞTE:   

            Art.1. (1)  Se aprobă vânzarea fără licitaţie publică, a terenului în suprafaţă de 14,00 mp. situat în Focşani, str. Plevnei nr. 4, judeţul Vrancea, T. 192, P. % 10565 ce aparţine domeniului privat al Municipiului Focşani, identificat în anexă care face parte integrantă din prezenta hotărâre, la preţul 1512,00 euro. (108,00 euro/mp.), către domnul Pricopi Ionel, cu domiciliul în Focșani, str. Plevnei nr. 4, bl.B5, sc.3, ap. 87, județul Vrancea, având CNP 1550805390711.
        (2). Terenul prevazut la alin. (1) face obiectul Contractul de concesiune nr. 13042/ 15.08.2005 încheiat între Municipiul Focşani și Pricopi Ionel.
        (3). Vânzarea se face de către Municipiul Focşani, în calitate de proprietar, actul de vânzare-cumpărare, urmând să fie încheiat în formă autentică.
       (4). Actul de vânzare-cumpărare se semnează în numele Municipiului Focşani de către Primar sau de către o persoană împuternicită prin dispoziţie.

        (5). Taxele notariale şi cele privind înscrierea terenului în Cartea Funciara se suportă de către beneficiar – cumpărător. 

         Art. 2. Prezenta hotărâre va fi comunicată de către Serviciul administratie publică locală, agricultura compartimentelor, birourilor, serviciilor şi Primarului Municipiului Focșani, conform legii, care va asigura executarea acesteia, prin Direcția arhitectului șef – Serviciul autorizări construcții, Serviciul administrarea domeniului public și privat, publicitate şi Direcţia economică. 

PREŞEDINTE DE ŞEDINŢĂ,
Ionuț MERSOIU
                                                                                                  CONTRASEMNEAZĂ,

                                                                                              Secretarul Municipiului Focşani

                                                                                                     Eduard-Marian Corhană
Municipiul Focșani, 23 ianuarie 2018
Nr. 11

